钦定古今图书集成/明伦汇编/官常典/第716卷 > 高徽
## 钦定古今图书集成/明伦汇编/官常典/第716卷 > 高徽

按《册府元龟》：“徽，孝明帝时使嚈哒回至河州。前刺史
息景进等招引莫折念生攻河州，长史元永等推徽
行州事，别驾乞伏世则潜通景进，徽杀之。征兵于吐
谷浑。吐谷浑率众救之，景进败，退走，奔秦州。景进寻
率羌夷复来攻逼，徽遣统军陆景相驰表请师，诏徽
仍行河州事。久无援救，力屈城陷，为贼所害。”